Naked Gun 33⅓: The Final Insult

Naked Gun 33⅓: The Final Insult (euskaraz Pistola Biluzia 33⅓: Azken Iraina), 1991ko Peter Segal estatubatuar zinema zuzendariak zuzendutako komedia film bat da. Police Squad! umorezko telesailan oinarritua dago. Leslie Nielsen, Priscilla Presley, George Kennedy, O. J. Simpson eta Fred Ward aktoreek antzeztu zuten.

The Naked Gun: From the Files of Police Squad! (1988) eta The Naked Gun 2½: The Smell of Fear (1991) aurrekariak izan zituen.

 Argumentua 

Frank Drebin (Leslie Nielsen) poliziatik erretiratua da eta orain etxekogizon lanetan jarduten du, aldiz Jane Sepencer (Priscilla Presley) abokatua da. Baina polizia, Rocco Dillon (Fred Ward) gaizkile presoaren eraso egitasmo berri bat geldirazteko Franken beharrean dagoenean, iraganeko poliziak bere emazteak beste kasurik ez onartzeko egindako eskakizuna desobeditzeko beldur izango da. Azkenean, Tania (Anna Nicole Smith) izeneko susmagarri bati buruz ikertzea onartuko du.

Etxera itzultzean, Janek bere senarra poliziara itzuli dela ohartuko da, berarekin haserretu eta etxetik aldegingo du. Orduan, Frank gertatutakoarekin atsekabetu eta ekintzara itzuliko da. Honakoan, espetxean barneratu eta presoaren papera eginez Roccok zein egitasmo zehatz duen jakiten saiatu beharko da, zein lekutan erasotu eta nola egingo duen. Hasieran Drebin eta Roccoren harremana ez da oso ona izango, baina biak espetxetik ihes egitea lortzean, Roccok Frankenganako eskerrona izango du. Roccoren jauretxera iristean, Frank haren egitasmoa ekitaldi garrantzitsu bat erasotzea izango dela jabetuko da: Oscar Sarien ekitaldia.

 Aktoreak 
 Leslie Nielsen: Frank Drebin tenientea
 Priscilla Presley: Jane Spencer Drebin
 George Kennedy: Ed Hocken kapitaina
 O. J. Simpson: Nordberg detektibea
 Fred Ward:Rocco Dillion
 Kathleen Freeman: Muriel
 Anna Nicole Smith: Tanya Peters
 Ellen Greene: Louise
 Ed Williams: Ted Olsen
 Raye Birk: Papshmir
 James Earl Jones: Bere burua antzeztua
 Olympia Dukakis: Bere burua antzeztua
 Raquel Welch: Bere burua antzeztua
 Joe Grifasi: Zuzendaria
 Bill Erwin: Gidaria
 "Weird Al" Yankovic: Bere burua antzeztua
 Vanna White: Bere burua antzeztua
 Pia Zadora: Bere burua antzeztua
 Mary Lou Retton: Bere burua antzeztua

 Kanpo estekak 
 IMDBko fitxa irakurgai 

Kategoria:The Naked Gun
Kategoria:Peter Segalek zuzendutako filmak
Kategoria:Ameriketako Estatu Batuetako filmak
Kategoria:Espetxe filmak
Kategoria:LGBTeei buruzko filmak
Kategoria:1990eko hamarkadan girotutako filmak
Kategoria:Jarraipen filmak